
A blue sign with a globe and text

Description automatically generatedLicenţa de turism nr. 499; **Brevet de turism** nr.: 672 Sediu: **Oradea** -Str. Vasile Alecsandri nr.2 **Tel:0359-425.710; Mobil: 0744-793.183 Email:** [alegros.tours@rdslink.ro](mailto:alegros.tours@rdslink.ro)**; Web:** [www.alegrostours.ro](http://www.alegrostours.ro/)

**PRAGA-KUTNA HORA-BRATISLAVA DE RUSALII *Praga - Kutna Hora - Castelul Lednice - Bratislva*** **Tarif : 310 euro/persoană**  
***Transport autocar, plecare în 06.06.2025***

**Informații precontractuale**

**Ziua 1 (06 Iunie 2025, Vineri) Cluj-Napoca -Oradea– Praga**Plecare din Cluj-Napoca aproximativ la ora 02:00 dimineața, ajungem după-masă în Praga, după care începem un tur pietonal, începând cu zona ***Orașului Nou***, apoi ajungem la frumoasa clădire a **Casei Municipale**, vedem prestigioasa ***Universitate Karolinum***, traversăm faimoasa stradă **Celetna** și ajungem în **Orașul Vechi**, unde privirile ne sunt furate de către emblematica Biserica Tyn și de Ceasul Astronimic, de pe fațada primăriei.  
 **Seara, cazare la hotel de 3\* în Praga.**

**Ziua 2 (07 Iunie 2025, Sâmbătă) Praga  
Mic-dejun.** Pornim spre zona Castelului Praga – cel mai mare complex medieval din Europa și ne începem turul pietonal exterior cu cele mai importante atracții ale complexului - Palatul Regal cu gărzile regale, curțile palatului și impresionanta bijuterie a arhitecturii gotice - *Catedrala Sf Vitus.* **Opțional**, se poate vizita în interior Vechiul Palat Regal, Catedrala Sf Vitus, Biserica Sf Gheorghe si Straduta Aurarilor (aproximativ 18 euro/persoană). Continuăm turul pietonal cu complexul ***Mănăstirii Strahov***, ***Palatul Cernin***, ***Mănastirea Loreta***, ***Palatul Schwarzenberg***. Coborâm pe celebra strada Nerudova și vedem cea mai impunătoare construcție barocă a Pragăi - ***Catedrala Sf.Nicolae***, apoi ajungem la **Podul Carol**, un alt simbol al orașului, construit în 1357. Timp liber.Opțional, croazieră pe Vltava - aprox 18 euro/pers (cca 45 de minute).  
**Seara, cazare la același hotel în Praga.  
  
Ziua 3 (08 Iunie 2025, Duminică) Kutna Hora - Castelul Lednice - Bratislava  
Mic-dejun. Pornim spre**  ***Kutna Hora***, un orășel medieval al cărui fermecător centru istoric este inclus în Patrimoniul Mondial UNESCO. Aici se află ***Osuarul din Sedlec***, o micuță capelă creștină decorată cu nu mai puțin de 40.000 de oase umane (taxa de intrare: aproximativ 10 euro). Scurtă vizita in centrul istoric si la ***Catedrala Sf.Barbara***, una dintre cele mai frumoase catedrale gotice din Cehia ( Se poate vizita in interior, aproximativ 10 euro/persoana). Pornim spre peisajul natural-cultural ***Lednice-Valtice***, un complex de monumente istorice și naturale, inclus în patrimoniul mondial UNESCO din anul 1996. Vizităm ***Castelul Lednice***, bijuteria neogotică a Moraviei, care este una dintre cele mai vizitate reședințe aristocratice din Europa datorită arhitecturii spectaculoase și grădinilor superbe. Inițial, castelul a fost reședința de vară a familiei Liechenstein, iar în prezent este muzeu, găzduind diverse evenimente culturale, de asemenea, este o locație predilectă pentru diverse filme.(Taxă Basic Tour: 12 euro/persoană). După ce ne-am delectat cu peisajele din această zonă, pornim spre ***Bratislava***, capitala Slovaciei. După un tur pietonal de seară, unde surprindem cele mai importante obiective: Catedrala Sf.Martin, Poarta Mihail, Primăria, Palatul Arhiepiscopului, ne îndreptăm spre cazare.  
**Seara, cazare la hotel de 3\* în Bratislava.**

**Ziua 4 (09 Iunie 2025, Luni) Bratislava- ORADEA-Cluj-Napoca**Mic-dejun. Pornim spre casă, dar nu înainte de a face un tur exterior al ***Castelului Bratislava***, care domină orașului de pe dealul stăncos, deasupra Dunării. Ajungem acasă seara târziu, în funcție de trafic.

**Tarife exprimate în euro/persoană cazată în camera dublă/triplă**

|  |  |  |  |  |
| --- | --- | --- | --- | --- |
| **Data plecării** | **TARIF EARLY BOOKING valabil până în 28.02.2025** | **TARIF STANDARD** | **Supliement cameră SINGLE** | **Reducere copil <12 ani cazat în cameră cu 2 adulți** |
| **06.06.2025** | **295** | **310** | **80** | **20** |

|  |  |  |
| --- | --- | --- |
| **Ora de îmbarcare** | **Orașul de îmbarcare** | **Locul de îmbarcare** |
| 02:00 | Cluj-Napoca | Autogara BETA, în spate, lângă spălătoria auto |
| 05:00 | Oradea | În fața gării |

**Tariful Include**

* Transport autocar
* 3 nopți cazare cu mic-dejun la hotel de 3\* ( 2 nopți în Praga, 1 noapte în Bratislava)
* Ghid Însoțitor

**Tariful NU Include**

* Asigurarea de călătorie
* Taxele de intrare la obictivele turistice: Castelul Praga (aproximativ 18 euro/persoană), Croaziera Vltava (18 euro/persoană), Osuarul din Sedlec (10 euro/persoană), Catedrala Sf.Barbara (10 euro/persoană, Castelul Lednice (12 euro/persoană).
* Alte vizite sau cheltuieli personale

Atenție! Taxele de intrare sunt valabile în momentul lansării programului, acestea pot suferi modificări!!!  
  
**Oferta este valabilă pentru un grup minim de 35 de persoane.**  
În cazul  unui  grup  mai  mic, agenția își rezervă dreptul de a schimba mijlocul de transport sau hotelurile, cu informarea prealabilă a călătorilor înscriși. Agenția organizatoare (Tour Operatorul) poate anula programul în cazul nerealizării numărului minim de turiști și are obligația de a înștiința călătorii  nu mai târziu de șapte (7) zile înainte de începerea executării pachetului, conform Ordonanței nr.2, articolul 13, alin.5.   
Agentia Organizatoare este răspunzătoare pentru executarea corespunzătoare a tuturor serviciilor de călătorie incluse în contract, conform OG nr.2/2018

**Agentia isi rezervă dreptul de a modifica programul în cazul în care acest lucru este necesar!**

**ACTE NECESARE**

**Carte de identitate sau pasaport, informațiile sunt întotdeauna actualizate pe site-ul Ministerului Afacerilor Externe: https://www.mae.ro/travel-conditions/3735**

**1.  Condiții de plată**

30% avans în momentul înscrierii, iar restul cu până la 30 zile înainte de plecare**.**

**2.**  **Penalizări în caz de renunțare**

În cazul în care la data plecării este instituită stare de urgență, sunt închise granițele și astfel agenția organizatoare se află în imposibilitatea de a presta serviciile conform contractului de comercializare, călătorilor li se oferă următoarele variante:

-   Optarea pentru o altă dată de plecare

-   Solicitarea de voucher care va putea fi folosit pentru orice produs marca Blue Travel

-   Restituirea sumelor achitate

Agenția asigură călătorului tot suportul și informațiile necesare pentru desfășurarea călătoriei, însă nu este responsabilă în cazul în care Poliția de Frontieră nu permite accesul călătorului pe teritoriul său sau autoritațile din domeniul sănătății publice impun anumite reguli.

În cazul în care turistul renunță la contractul de comercializare a produselor turistice din orice motiv, acesta datorează agenției organizatoare următoarele penalități:

1. 30% din prețul pachetului de servicii, dacă renunțarea se face cu mai mult de 30 de zile calendaristice înainte de data plecării;
2. 100% din prețul pachetului de servicii, dacă renunțarea se face cu mai puțin de 30 de zilecalendaristice înainte de data plecării.

Pentru a evita eventuale penalități în caz de renunțare, agenția organizatoare vă recomandă încheierea unei asigurări storno care vă asigură acoperirea costurilor în caz că sunteți nevoiți să renunțați din motiv de boală aparută brusc, deces în familie, îmbolnăvirea cu Covid!

**3. Informații referitoare la mijloacele de transport și traseu**a) Transportul se va asigura cu autocare corespunzătoare, care vor oferi confortul conform normelor în vigoare (aer condiționat, încălzire, stație audio-video, scaune rabatabile), precum și respectând legislația în vigoare.  
b) Detaliile de îmbarcare, ora şi locul de plecare, numărul de înmatriculare al autocarului, numele şi numărul de telefon al ghidului, hotelul confirmat, se vor anunţa în scris cu 2 zile înainte de plecare. Agenţia de turism îsi rezervă dreptul de a modifica ora şi locul de îmbarcare în funcţie de componenţa grupului care se va îmbarca. În cazul în care nu se îndeplinește numărul minim de persoane pentru transport direct cu autocarul dintr-un oraș aflat în ofertă, agența își rezervă dreptul de a organiza transfer cu microbuz/ autoturism (respectand normele legislative în vigoare) până la punctul de îmbarcare al grupului la autocar (cel mai apropiat oraș de pe ruta autocarului) și se va finaliza în săptămâna plecării.  
c) Locurile în autocar se alocă în ordinea înscrierilor, cei care doresc loc preferențial, achită o taxă de 20 euro/persoană. Agenţia îsi rezervă dreptul de a schimba autocarul contractat în cazul în care starea tehnică a acestuia nu este corespunzătoare pentru efectuarea cursei. În cazul în care autocarul a fost schimbat, se poate modifica numerotarea locurilor in funcţie de diagrama noului autocar.  
d) Călătorii au obligația de a menține curățenia în mijlocul de transport, nu este permis fumatul, consumul de băuturi alcoolice sau produse alimentare.  
e) Călătorii au obligația de a avea un comportament civilizat care să nu afecteze buna desfășurare a programului, în cazul în care aceștia prezintă un comportament fizic sau verbal agresiv, agenția are dreptul de a apela la autoritățile locale sau, dacă este absolut necesar, aceștia pot fi excluși din grup în baza unui proces verbal semnat de către ceilalți călători.

**4. Informații referitoare la cazare și programul excursiei**a) Clasificarea unităţilor de cazare dintr-o altă țară corespund normelor locale de clasificare ;micul dejun poate fi continental sau de tip bufet.  
b) Persoanele care călătoresc singure, pot opta pentru **camera single** sau pentru **partaj**. În cazul în care optează pentru cameră single, trebuie să achite suplimentul pentru cameră single care este specificat în ofertă. În cazul în care optează pentru partaj, însă nu se găsește partaj până la finalizarea termenului de înscriere, călătorul trebuie să achite suplimentul pentru cameră single. În cazul partajului, agenția nu este responsabilă pentru eventualele neînțelegeri apărute.  
Atenție! Persoanele care achită taxa pentru cameră single, nu au implicit și loc suplimentar în autocar, daca este cazul, acesta se achită suplimentar.  
c) Reducerea pentru copil este valabilă numai dacă acesta este cazat cu 2 adulți în cameră.  
d) În cazul în care călătorii au cerințe speciale legate de amplasarea camerelor sau aspectul acestora, acest lucru se confirmă de către agenție numai în măsura posibilităților.f) călătorul are obligația de a fi punctual la orele de întâlnire comunicate de către însoțitorul de grup  
g) călătorul trebuie să se asigure că a furnizat însoțitorului de grup un număr de telefon la care poare fi contactat și în afara țării, în cazul în care apar situații neprevăzute, de asemenea, trebuie să se asigure că deține numărul de telefon al însoțitorului de grup, adresa și numărul de telefon al hotelului unde va fi cazat grupul în ziua respectivă.  
h) Programul nu este adaptat persoanelor cu mobilitate redusă, tururile pietonale pot fi solicitante din punct de vedere fizic.  
i) Taxele de intrare la obiectivele turistice sunt informative, acestea pot suferi modificări până la data vizitei.  
j) Vizitarea muzeelor se face de cele mai multe ori în mod individual, însoțitorul de grup nu are dreptul de a oferi explicații în interiorul acestora.  
k) Călătorului îi revine sarcina de a avea grijă de obiectivele personale, agenția nu este responsabilă în cazul pierderii sau furtului acestora, însă însoțitorul de grup are responsabilitatea de a oferi asistență pentru soluționarea situației.

**5. Dispoziții finale**a) Documente de călătorie: carte de identitate sau pașaport  
b) Agenția își rezervă dreptul de a modifica programul, cu informarea prealabilă a călătorilor sau a partenerilor. De asemenea, în timpul derulării programului, însoțitorul de grup poate modifica programul în cazul în care acest lucru este necesar.  
c) Călătorii trebuie să se asigure ca dețin toate documentele necesare pentru trecerea frontierei, Agenția Organizatoare nu este răspunzătoare în cazul în care autoritățile nu permit accesul călătorului. Cetățenii români minori pot ieși din țară numai însoțiți în baza documentului de călătorie individual, pașaport sau carte de identitate (minori peste 14 ani), cu acordul părinților ori al reprezentanților legali, informații complete pe [www.politiadefrontiera.ro](http://www.politiadefrontiera.ro/).Călătorii au obligația de a respecta toate măsurile impuse atât de Romania, cât și de țările de tranzit și destinație. Informații oficiale pe www.mae.ro si [www.politiadefrontiera.ro](http://www.politiadefrontiera.ro)

Condiții de călătorie conform Ministerului Afacerilor Externe valabile la data călătoriei!

**Acest document reprezintă o anexă la Contractul de comercializare a pachetelor turistice**